als_Latn dik_Latn sag_Latn
Kapiteni i Laçit po kryen testet mjekësore dhe pritet vetëm që të vendose klauzola që nga qershori do ta bënte një futbollist të ekipit të Ekstraklasa (liga kryesore polake). Por, duhet gjetur akordi me presidetin kurbinas, Laska
E ardhmja e Erjon Vucajt, kapiteni i skuadrës së Laçit, pritet të jetë në Poloni, duke iu bashkuar kampionatit ku luajnë dy shqiptarët e tjerë, Balaj (Jagellonia) dhe Plaku (Slask). Mesfushori i talentuar i kurbinasve dhe lideri i tyre, është marrë në provë nga skuadra polake, e cila është duke bërë një fazë seleksionuese për shumë të huaj. Mes tyre, edhe 23-vjeçari, që më herët ishte kërkuar edhe nga disa kubeve azere, por që “veto” e vendosur nga presidenti Laska dhe dëshira e tij për ta mbajtur për të dhënë kontributin për të shkuar në Kupat e Europës ka qenë vendimtare. Madje, sipas mediave polake, Vucaj ka kryer edhe vizitat mjekësore me Koronën. Skuadra e Koronës, aktualisht ndodhet në vend të 12-të në renditjen e kampionatit dhe kurrë s’ka fituar trofe. Sigurisht, vitet e fundit investimet janë shtuar në këtë skuadër dhe klub, pasi presidenti, një biznesmen polak, ka vendosur ta shpëtojë. Shumë vite më parë, Korona u përjashtua nga Kampionati dhe ra në ligën e dytë për shkak të korrupsionit.
als_Latn als_Latn